CELEX: 32017R1389
Language: lv
Date: 2017-07-26 00:00:00
Title: Komisijas Regula (ES) 2017/1389 (2017. gada 26. jūlijs), ar kuru Eiropas Parlamenta un Padomes Regulas (EK) Nr. 882/2004 VII pielikumu groza attiecībā uz ES references laboratorijas izraudzīšanos tādu vīrusu jomā, kurus pārnēsā ar pārtiku (Dokuments attiecas uz EEZ. )

27.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 195/9
            
         KOMISIJAS REGULA (ES) 2017/1389
   (2017. gada 26. jūlijs),
   ar kuru Eiropas Parlamenta un Padomes Regulas (EK) Nr. 882/2004 VII pielikumu groza attiecībā uz ES references laboratorijas izraudzīšanos tādu vīrusu jomā, kurus pārnēsā ar pārtiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 32. panta 5. punktu,
   tā kā:
   
               (1)
            
            
               Regula (EK) Nr. 882/2004 nosaka vispārīgos uzdevumus, pienākumus un prasības Eiropas Savienības (ES) references laboratorijām pārtikas aprites un dzīvnieku barības un dzīvnieku veselības jomā. ES references laboratorijas pārtikas un barības jomā ir uzskaitītas minētās regulas VII pielikuma I daļā. Šajā sarakstā nav ES references laboratorijas attiecībā uz vīrusiem, kurus pārnēsā ar pārtiku. Tomēr minētās regulas 32. panta 5. punkts paredz, ka Komisija VII pielikumā var iekļaut papildu ES references laboratorijas.
            
         
               (2)
            
            
               ES references laboratorijām būtu jāaptver tās dzīvnieku barības un pārtikas aprites tiesību un dzīvnieku veselības jomas, kurās vajadzīgi precīzi analītiskie un diagnostiskie rezultāti. Lai gan eksistē pārbaudītas metodes vīrusu noteikšanai pārtikas produktos, kontroles efektivitāti mazina testu izmantošanas viendabīguma trūkums. Nenotiek kvalifikācijas testi, kas vajadzīgi, lai novērtētu valsts references laboratoriju lietotās metodes un spēju izmantot testus, un tas dažām valsts references laboratorijām un oficiālajām laboratorijām sarežģī akreditācijas iegūšanu, kas nepieciešama, lai strādātu saskaņā ar Regulu (EK) Nr. 882/2004. Tāpēc tas, ka nav ES references laboratorijas attiecībā uz vīrusiem, kurus pārnēsā ar pārtiku, negatīvi ietekmē kompetento iestāžu spēju veikt oficiālās kontroles šajā jomā.
            
         
               (3)
            
            
               2016. gada 16. decembrī Komisija publicēja uzaicinājumu iesniegt pieteikumus, lai veiktu atlasi un izraudzītos ES references laboratoriju attiecībā uz vīrusiem, kurus pārnēsā ar pārtiku. Atlasē izraudzītā Livsmedelsverket laboratorija būtu jāapstiprina par ES references laboratoriju tādu vīrusu jomā, kurus pārnēsā ar pārtiku.
            
         
               (4)
            
            
               Tādēļ būtu attiecīgi jāgroza Regulas (EK) Nr. 882/2004 VII pielikuma I daļa.
            
         
               (5)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 882/2004 VII pielikuma I daļai pievieno šādu 22. punktu:
   
      “22.   ES references laboratorija attiecībā uz vīrusiem, kurus pārnēsā ar pārtiku
      
      Livsmedelsverket
      Uppsala
      Zviedrija”.
   
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 26. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 165, 30.4.2004., 1. lpp.